LATVIJAS REPUBLIKAS MINISTRU KABINETS

2012.gada \_\_\_\_\_\_\_\_\_\_ Noteikumi Nr.

Rīgā (prot. Nr. .§)

Kārtība, kādā 2013.gadā piešķir valsts budžeta dotāciju novadu pašvaldībām, lai nodrošinātu vērtētos ieņēmumus pēc pašvaldību finanšu izlīdzināšanas, finanšu nepieciešamības neizlīdzināmās apakšējās robežas 97 procentu līmenī

Izdoti saskaņā ar likuma

„Par valsts budžetu 2013.gadam”

4.panta otro daļu

1. Noteikumi nosaka kārtību, kādā 2013.gadā piešķir valsts budžeta dotāciju novadu pašvaldībām, lai nodrošinātu vērtētos ieņēmumus pēc pašvaldību finanšu izlīdzināšanas, finanšu nepieciešamības neizlīdzināmās apakšējās robežas 97 procentu līmenī.

2. Valsts budžeta dotāciju piešķir novadu pašvaldībām, pamatojoties uz Finanšu ministrijas veikto aprēķinu, par pamatu izmantojot pašvaldību finanšu izlīdzināšanas aprēķinu 2013.gadam.

3. Valsts budžeta dotāciju saņem tās novadu pašvaldības, kuru vērtētie ieņēmumi pēc pašvaldību finanšu izlīdzināšanas ir zemāki par finanšu nepieciešamības neizlīdzināmo apakšējo robežu 97 procentiem.

4. Dotācijas šo noteikumu 3.punktā minētajām pašvaldībām nosaka tādas, lai attiecīgās pašvaldības vērtētie ieņēmumi pēc pašvaldību finanšu izlīdzināšanas kopā ar šo dotāciju būtu 97% no pašvaldības finanšu nepieciešamības.

5. Novadu pašvaldībai finansējumu piešķir saskaņā ar šo noteikumu pielikumu.

6. Valsts kase nodrošina finansējuma pārskaitīšanu uz attiecīgās novada pašvaldības kontu Valsts kasē vienu reizi mēnesī līdz attiecīgā mēneša divpadsmitajam datumam 1/12 daļas apmērā no šo noteikumu pielikumā norādītā finansējuma apmēra attiecīgajai novada pašvaldībai.

7. Pašvaldība līdz 2013.gada 5.janvārim atver kontu valsts budžeta dotācijas saņemšanai vai norāda esošo kontu Valsts kasē.

8. Noteikumi stājas spēkā 2013.gada 1.janvārī.

Ministru prezidents V.Dombrovskis

Finanšu ministrs A.Vilks

05.12.2012. 10:52

229

A.Alksne, 67095472

anita.alksne@fm.gov.lv